cyanic-selkie/wikianc huggingface dataset:
ভারতীয় প্রযুক্তিবিদ্যা প্রতিষ্ঠান মণ্ডী
ছাত্র জিমখানা এবং সমাজ
সাহিত্য বিষয়ক সমাজের অন্তর্ভুক্ত বিতর্ক, কুইজ এবং লেখনীর ক্লাব | সাহিত্য বিষয়ক সমাজ কর্তৃক ভিভান নামক একটি ছাত্র পত্রিকাও প্রকাশিত হয় |
ক্রীড়া সমাজের একটি ক্রীড়া সংসদ আছে যার সহযোগে ফুটবল, ক্রিকেট, ব্যাডমিন্টন, লন টেনিস, টেবিল টেনিস, ভলি বল, বাস্কেট বল, হকি, অ্যাথলেটিক্স প্রভৃতি ক্রীড়া কার্যকলাপ আয়োজন করা হয় |
গবেষণা বিষয়ক সমাজের অন্তর্ভুক্ত আই.আই.টি মণ্ডী গবেষণা ক্লাব |
সাধারণ বিষয়ক অন্তর্ভুক্ত হাইকিং এবং ট্রেকিং ক্লাব |
প্রথম বর্ষের সমস্ত স্নাতক ছাত্র-ছাত্রীদের ক্রীড়া সমাজ, জাতীয় সেবা প্রকল্প এবং হাইকিং ও ট্রেকিং ক্লাবের মধ্যে যে কোন একটি অধ্যয়ন অতিরিক্ত ক্রিয়াকলাপে অংশগ্রহণ করতে হয় |
মধুপল্লী
কবি মাইকেল মধুসূদন দত্ত বাড়িটি বা মধু পল্লী  যশোর জেলার কেশবপুর উপজেলার সাগরদাঁড়ি গ্রামে অবস্থিত। মাইকেল মধুসূদন দত্ত ১৮২৪ সালে এই বাড়িতেই জন্ম নেন । তার শৈশবও এখানেই কাটে । এখানে রয়েছে তার ব্যবহার করা কয়েকটি ভবন, পুকুরঘাট এবং কবির নানা স্মৃতিবিজড়িত জিনিসপত্র যা নিয়ে বর্তমানে একটি জাদুঘর নির্মাণ করা হয়েছে । যশোর শহর থেকে মাইকেল মধুসূদন দত্তের বাড়ির দূরত্ব প্রায় ৪৫ কিলোমিটার।
ইতিহাস
থাম্ব মাইকেল মধুসূদন ১৮২৪ খ্রিষ্টাব্দ ২৫ জানুয়ারি রবিবার কেশবপুর উপজেলার সাগরদাড়ী গ্রামের এই বাড়িতে এক ধনাঢ্য পরিবারে জন্মগ্রহণ করেছিলেন । ৭ বছর বয়সে এই বাড়ী ছেড়ে কলকাতার খিদিরপুর চলে যান । সেখানে খিদিরপুর স্কুলে দুই বছর পড়ার পর ১৮৩৩ সালে হিন্দু কলেজে ভর্তি হন। সেখানে তিনি বাংলা, সংস্কৃত ও ফারসি ভাষা শেখেন। ১৮৬২ সালে কলকাতায় থাকাকালীন সময়ে তার মায়ের অসুস্থতার খবর পেয়ে স্ত্রী-পুত্র, কন্যাকে নিয়ে নদীপথে আবার আসেন সাগরদাঁড়িতে যখন তিনি সপরিবারে এখানে এসেছিলেন তখন ধর্ম পরিবর্তনের কারণে  জ্ঞাতিরা তাকে এই বাড়িতে উঠতে দেননি । পরে তিনি কপোতাক্ষ নদের তীরবর্তী এক কাঠবাদাম গাছের তলায় তাঁবু খাটিয়ে ১৪ দিন অবস্থান করেছিলেন । পরে বিফল মনে সেখান থেকেই কলকাতায় চলে আসেন । এর পর কোনোদিন তিনি আর এ বাড়িতে ফিরে আসেন নি ।
বিবরণ
বর্তমানে কবি মাইকেল মধুসূদন দত্তের বাড়ি প্রত্নতত্ত্ব অধিদপ্তর এর সাহায্যে কবির স্মৃতি নিদর্শন এবং আলোকচিত্র নিয়ে গড়ে উঠেছে একটি জাদুঘর । বাংলাদেশ প্রত্নতত্ত্ব  অধিদপ্তরের সংস্কার করা এই দোতলা  বাড়িটিতে রয়েছে মোট ছয়টি কক্ষ । এর মধ্যে উপরে রয়েছে তিনটি এবং নিচে রয়েছে তিনটি কক্ষ । এর নিচ তলায় রয়েছে কবি পরিবারের একটি মন্দির আর মধুসূদন জাদুঘর । মধুসূদন জাদুঘরে আছে কবির ব্যবহার করা খাট, চেয়ার ও আলমারি । এর পাশে রয়েছে একটি ছোট পাঠাগার । এই ভবনের একদম উত্তরদিকে আছে ছাদহীন-দেয়াল ঘেরা একটি অসাধারন নির্মাণশৈলীর একটি কক্ষ । এই কক্ষেরই কোণার দিকে রয়েছে তুলসী গাছ । মাইকেল মধুসূদন  দত্ত বাড়ির প্রবেশ পথের সামনে রয়েছে ১৯৮৪ সালের শিল্পী বিমানেশ চন্দ্র বিশ্বাসের নির্মিত কবি মধুসূদন দত্তের একটি ভাস্কর্য ।
কেটি সামারস
কেটি সামারস ( ফোর্ট ওয়ার্থ, টেক্সাস, জুলাই ৯, ১৯৮৯) একজন মার্কিন স্ট্রিপার নর্তকী এবং পর্নোগ্রাফিক অভিনেত্রী।
অলিম্পিকে মলদোভা
মলদোভা স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত মলদোভা সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
মলদোভার ক্রীড়াবিদগণ গ্রীষ্মকালীন অলিম্পিকে পাঁচটি ভিন্ন ক্রীড়ায় ৭ টি পদক জিতেছে। তবে শীতকালীন অলিম্পিক গেমসে এখনো কোন পদক জিততে পারেনি। মলদোভা যেসকল দেশ স্বর্ণ পদক জিতেনি তাদের মধ্যে তৃতীয় স্থানে (পুয়েট্রো রিকো ও ফিলিপাইনের পর) রয়েছে।
মলদোভার জাতীয় অলিম্পিক কমিটি ১৯৯১ সালে গঠিত হয় এবং ১৯৯৩ সালে আইওসির স্বীকৃতি লাভ করে।
শাহজালালের মাজার
right|thumb|হয়রত শাহজালালের সমাধি সৌধ। শাহ জালালের দরগাহ, সিলেট শহরের একটি আধ্যাত্মিক স্থাপনা, যা মূলত ১৩০৩ খ্রিষ্টাব্দে বাংলাদেশে আগত পাশ্চাত্যের ইসলাম ধর্মপ্রচারক শাহ জালালের বাসস্থান ও শেষ সমাধি। এই দরগাহ সিলেট শহরের উত্তর প্রান্তে একটি টিলার উপর অবস্থিত। কারো কারো মতে সিলেট ভূমির মুসলিম সভ্যতা ও ধর্মমত এই দরগাহকে কেন্দ্র করে প্রসার লাভ করেছে। শাহ জালালের লৌকিক ও অলৌকিক স্মৃতি বিজড়িত এই স্থান সিলেটের অন্যতম পূণ্য তীর্থ হিসেবে পরিচিত। ঐতিহাসিক অচ্যুৎচরণ চৌধুরী তত্ত্বনিধির মতে এই দরগাহ থেকে প্রেরিত শাহ জালালের সঙ্গী অনুসারীদের দ্বারা ঢাকা, ময়মনসিংহ, ত্রিপুরা, কুমিল্লা ও আসাম প্রভৃতি স্থানে মুসলিম সংস্কৃতি ও ঐতিহ্যের প্রচার ও প্রসার হয়েছে। বাংলাদেশ ও ভারতের বিভিন্ন অঞ্চল থেকে বাৎসরিক উরস (স্থানীয় উচ্চারণ: উরুস) উপলক্ষে প্রতিবছর হাজার হাজার লোক এখানে এসে শাহ জালালের উপলক্ষ ধরে (অসিলা) স্রষ্টার কাছে ভক্তি নিবেদন ও কৃতজ্ঞতা জানান।
দরগাহের ইতিহাস
right|thumb|দরগাহ প্রধান ফটক সিলেট বিজয়ের পর দিল্লীর সুলতান শামসুদ্দীন ফিরোজ শাহ, শাহ জালালকে সিলেটের শাসনভার গ্রহণের প্রস্তাব করেন। কিন্তু শাহ জালাল এই প্রস্তাব প্রত্যাখ্যান করেন। পরবর্তিতে সুলতান বিশেষ ঘোষণা জারি করে সিলেট শহরের (কসবে সিলেট) খাজানা মুক্ত করে দরবেশকে সম্মানীত করেন যা এখনো (দরগাহর সংশ্লিষ্ট এলাকা) বলবত আছে। সুলতানি আমল হতে প্রথা অনুযায়ী নবাব, বাদশা বা রাজকর্মচারীদের মধ্যে যারা সিলেট আসতেন, নানা প্রকার দালান ইত্যাদি নির্মাণ করে সম্মানের সাথে দরগাহের সংস্কার ও প্রসার সাধন করতেন। দরগাহ চত্বরে অবস্থিত স্থাপনা গুলো সুলতান ও মোগলদের আমলের নির্মিত বলে তাম্রফলক ও প্রস্তরফলকে লিখিত বিভিন্ন নিদর্শন রয়েছে। যেমন; সিলেট শহরের সর্ব বৃহৎ দরগাহ মসজিদের ফলকে লিখিত তথ্যে আছে, 'বাংলার সুলতানদের কর্তৃক ১৪০০ সালে ইহা নির্মিত। শাহ জালালের সমাধি ঘিরে যে দেওয়াল রয়েছে তা লুত্ফুল্লাহ আমীন বকশী কর্তৃক নির্মিত বলে একটি ফলক সূত্রে উল্লেখ পাওয়া যায়। এভাবে বিভিন্ন দালান, মসজিদ ও পুকুর ঘাট ইত্যাদি বিভিন্ন সময় বিভিন্ন শাসনকর্তা সহ বাদশা ও সুলতানদের দ্বারা শাহ জালালের প্রতি সম্মান প্রদর্শনের মাধ্যমে তৈরি বলে উল্লেখ আছে। এছাড়া দরগাহের লঙ্গখানায় অর্থ সাহায্য, খাদেমগনের জন্য জায়গির ব্যবস্থা, দরগাহের আলোক সজ্জা ইত্যাদি অনুদান সুলতানগণ ও মোগল বাদশাহদের দরবেশের প্রতি সম্মান প্রদর্শনের বিভিন্ন বিবরণীতে পাওয়া যায়। যখনই দিল্লীর রাজপুরুষগণ সিলেটের শাসনকর্তা নিযুক্ত হতেন, প্রথা অনুযায়ী; শাসন ভার গ্রহণের পূর্বে দরগাহে এসে জিয়ারত সম্পন্য করে দরগাহের স্থলাভিষিক্ত খাদেমগণ কর্তৃক স্বীকৃত হয়েই কার্যভার গ্রহণ করতেন এবং এ প্রথা ব্রিটিশ রাজত্বের প্রারম্ভ কাল পর্যন্ত প্রচলিত ছিল। দরগাহের পুরানো রেকড পত্র অনুসন্ধানে পরিলক্ষিত হয়, দিল্লীর রাজপুরুষগণ রাজকীয় আড়ম্বরে দরগায় এসে পৌছলে পরে, খানকার শেখ রাজপুরুষদের মাথায় পাগড়ি বেঁধে অনুষ্ঠানিকভাবে তাদের প্রতি শাহ জালালের মনোনয়ন জ্ঞাপন না করা পর্যন্ত জনসাধারণ তাদেরকে শাসনকর্তা হিসেবে গ্রহণ করতেন না।
অলৌকিক ঝরণা
দরগাহ টিলার পশ্চিমে অল্প দুরে হযরত শাহ জালালের অলৌকিক উৎস বা ঝরণা অবস্থিত। ঝরণাকে কেন্দ্র করে দরবেশের নানা অলৌকিক কীর্তি কিংবদন্তি রুপে এখনও প্রচলিত আছে। সিলেটের লোক বিশ্বাস মতে, ঝরণায় প্রবাহিত পানি জমজমের পানির সদৃশ, রোগীরা এই পানি পান করে আরোগ্য লাভ করে। অনেক কাল পূর্বে দরগাহ টিলায় শাহ জালাল এর বাসস্থান ও উপাসনা গৃহের উত্তর পূর্ব দিকে একটি পুকুর ছিল। সিলেটের সর্বসাধারণ হিন্দু ও মুসলিম সকলেই ইহার জল ব্যবহার করত। শাহ জালাল অজু গোসল সম্পর্কিত পানি ব্যবহারে পবিত্রতা বিষয়ে চিন্তিত হয়ে দরগাহ টিলার পশ্চিমে একটি কুপ খনন আদেশ দেন। কুপ তৈরি হওয়ার পর আল্লাহর কাছে প্রার্থনা করলেন আল্লাহ যেন এই কুপটিকে জমজমের পানির সাথে সম্পর্ক যুক্ত করেন। এরপর তিনি নিজ হাতের লাটি দিয়ে কুপের মাটিতে ইসলামী বাক্য (বিছমিল্লাহ) পড়ে আঘাত করলে সাথে সাথে কুপের মধ্যে পানি প্রবাহিত হতে লাগলো এবং সোনা ও রুপার রঙ্গের মাছের জন্ম হল। যা আজও এই কুপের মধ্যে দেখতে পাওয়া যায়। এরপর উক্ত কুপের চার পাশে দেওয়াল করে কুপের উত্তর পাশে দুটি পাথর বসিয়ে দেয়ার পর পাথরের মধ্য হতে অনবরত পানি বইতে থাকে। পূর্ব কালে যে পানি লোকে বিশ্বাস ও ভক্তি করে পান করতো। আজকাল ঐ ঝরনার পানি বোতলে করে বিক্রি হয় ।
শাহ জালালের ব্যবহারিক দ্রব্যাদি
শাহ জালালের সমাধিতে সোনার কৈ, মাগুর ইত্যাদি দরগাহের প্রাকৃতিক সৌন্দর্য ছাড়াও শাহ জালালের ব্যবহৃত বিভিন্ন দ্রব্যাদি দর্শনার্থীদের দেখার ব্যবস্থা রয়েছে। যার মধ্যে দরবেশের ব্যবহৃত তলোয়ার, কাঠের তৈরি খড়ম, হরিণের চামড়া দ্বারা নির্মিত নামাজের মোসল্লা, তামার নির্মিত প্লেট এবং বাটি। উল্লেখ্য যে, তামার নির্মিত বাটি বা পেয়ালায় আরবিতে কিছু কালাম লিখিত আছে। রোগমুক্তির উছিলা হিসেবে ঐ বাটিতে পানি ঢেলে পান করলে আরোগ্য লাভ হয় বলে লোকের বিশ্বাস রয়েছে ।
ভক্তি ও শ্রদ্ধা
thumb|শাহজালালের মাজারে মোমবাতি জ্বালাচ্ছে কয়েকজন। কিংবদন্তি মতানুসারে শাহ জালাল মক্কা হতে আসার কালে তদীয় মুরশীদ কর্তৃক দেয়া এক মুঠো মাটি সঙ্গে এনেছিলেন। ঐ মাটির সাথে সিলেটের মাটির স্বাদ, গন্ধ ও বর্ণ যখন মিশে গেল, স্বীয় মুরশীদের আদেশ অনুযায়ী এখানেই তিনি আস্তানা গড়েন এবং ধর্ম প্রচার করেন। সিলেটের মানুষের কাছে তিনি শ্রদ্ধার পাত্র হয়ে আছেন এবং তার পূণ্যময় প্রত্যেক স্মৃতি গুলো আজও অত্র অঞ্চলের মানুষ ভক্তি ও শ্রদ্ধার সাথে মান্য করে। লোক বিশ্বাস আছে; শাহ জালালের কবর জিয়ারতের উছিলায় মনের বাসনা পূর্ণ হয়। তাই প্রতি দিন হাজার হাজার মানুষ তার দরগাহ'তে আসা যাওয়া করে এবং তাকে অসিলা বা উপলক্ষ করে বিভিন্ন উদ্দেশ্য হাসিলে জন্য আল্লাহর কাছে প্রার্থনা নিবেদন করে। এছাড়া বাংলাদেশের ভেতর ও বিশ্বের বিভিন্ন দেশে ছড়িয়ে থাকা প্রচুর বাংলাদেশী খোদার করুনা হিসেবে মান্য করে। বাংলাদেশ সহ বিদেশেও শাহ জালালের নামে অগণিত প্রতিষ্ঠান স্কুল, কলেজ, মাদ্রাসা, মক্তব, মসজিদ, হোস্টেল, শহর, দোকান ও বাজার ইত্যাদির নামকরণ করা হয়েছে। এভাবেই তার ভক্তরা ভক্তি ও শ্রদ্ধা ভরে শাহ জালালের সিলেট আগমনকে উপলক্ষ করে তার স্মৃতিকে যুগের পর যুগ স্মরণে ধারণ করে আসছেন। তার স্মরণে লিখা হয়েছে অগণিত পুথিপুস্তক, গজল, কবিতা ও গান।
আলেকজান্ডারের ভারত আক্রমণ
পারস্য বিজয়ের পর শুরু হয় ম্যাসিডনের তরুণ রাজা আলেকজান্ডারের ভারত আগ্রাসন। খ্রিস্টপূর্ব ৩৩১ অব্দে তিনি পারস্য সাম্রাজ্য আক্রমণ করেন। ও সে দেশ বিজয় সম্পূর্ণ করে সাম্রাজ্যের পূর্বদিকে অগ্রসর হন । সে সময় সিন্ধু নদ অর্থাৎ ভারতীয় উপমহাদেশের পশ্চিম সীমান্ত পর্যন্ত পারস্য সাম্রাজ্যের সীমানা বিস্তৃত ছিল।
মধ্য এশিয়া বিজয় অভিযান
৩৩১ খ্রিস্টপূর্বাব্দে আরিয়া (হিরাট) দখল করে আলেকজান্ডার বর্তমান আফগানিস্তানে পদার্পণ করেন। এরপর তিনি দক্ষিণে ঝারাঙ্গিয়া (সেস্তান) অভিমুখে অগ্রসর হন। একে একে হেলমন্দ উপত্যকা ও আরাকোশিয়া (আর্ঘান্দাব উপত্যকা) তাঁর দখলে এলে তিনি সেখান থেকে একটি বৃত্তাকার কিন্তু সহজ পথ অনুসরণ করে কাবুল উপত্যকায় উপস্থিত হন। এখানে বেগরামে তিনি নিজ নামাঙ্কিত একটি শহরেরও প্রতিষ্ঠা করেন। এরপর হিন্দুকুশ পর্বতমালা অতিক্রম করে তিনি ব্যাকট্রিয়া (বলখ) অভিমুখে অগ্রসর হলে সেখানকার শাসক বেসাস সংঘর্ষ এড়িয়ে পিছু হটতে থাকলে তাঁর পশ্চাদ্ধাবন করে আলেকজান্ডার সমগ্র ট্রান্স-অক্সেনিয়া তাঁর দখলে নিয়ে আসেন। এই জয় সম্পন্ন করে ফিরে আসার পথে পুনরায় হিন্দুকুশ অতিক্রম করার সময় ৩২৯ খ্রিস্টপূর্বাব্দে পরবর্তীকালে বৌদ্ধ সংস্কৃতির কেন্দ্র হিসাবে গড়ে ওঠা মনোরম বামিয়ান উপত্যকায় যতদূর সম্ভব তাঁর পদার্পণ ঘটে। যদিও এ' সম্বন্ধে কোনও প্রামাণ্য তথ্য পাওয়া যায় না।
দখলীকৃত সাম্রাজ্য ও সেনাবাহিনীর পুনর্গঠন
এইভাবে *সমগ্র মধ্য এশিয়া তাঁর পদানত হলে তিনি তাঁর নব অধিকৃত সাম্রাজ্যের শাসন বিন্যাসের পিছনে কিছু সময় ব্যয় করেন।* ধ্বংসপ্রাপ্ত আকামেনিদীয় সাম্রাজ্যের সামগ্রিক কাঠামো তিনি প্রায় অবিকল গ্রহণ করেন। এমনকী রাজকীয় উপাধি ও বিবিধ প্রথাও বেশিরভাগ ক্ষেত্রেই বজায় থাকে। প্রাদেশিক শাসকের পারসিক উপাধি খত্রপ গ্রিক উচ্চারণে সত্রপ হিসেবে পরিচিত হয়ে ওঠে, কিন্তু প্রাদেশিক প্রশাসনের পূর্ব কাঠামো মোটামুটি অক্ষুণ্ণই থাকে। শাসনকার্যের উচ্চপদে সাধারণভাবে ম্যাসিডোনিয় বা গ্রিকদের নিয়োগ করা হলেও পারসিক অভিজাতদের মধ্য থেকেও কিছুজনকে এই কাজে নিয়োগ করা হয়। ম্যাসিডোনিয়া ও গ্রিস থেকে নতুন সেনাপ্রবাহ অব্যাহত থাকলেও এইসময় থেকে আলেকজান্ডারের সেনাবাহিনীতে বিভিন্ন পারসিক জাতিগোষ্ঠীর সৈন্য ও সেনাপ্রধানদের সংখ্যাও বৃদ্ধি পেতে শুরু করে। এমনকী উত্তর-অক্সাস থেকে আগত অর্ধ-যাযাবর শক অশ্বারোহীরাও এই সময় তাঁর বাহিনীতে যোগ দেয়। কিন্তু আলেকজান্ডারের কৃতিত্ব ছিল এই বহুজাতিক নবনিযুক্ত সৈন্যদেরও অতি দ্রুত গ্রিক ও ম্যাসিডোনিয় যুদ্ধপদ্ধতিতে শিক্ষিত করে তুলে নিজবাহিনীকে নবগঠিত করে তোলার প্রক্রিয়া সুসম্পন্ন করা।
ভারত অভিযান
আলেকজান্ডারের ভারতবর্ষ আক্রমণের প্রাক্কালে উত্তর-পশ্চিম ভারত পরস্পরবিরোধী অনেকগুলো রাজ্যে বিভক্ত ছিল। তাদের পক্ষে ঐক্যবদ্ধ হয়ে বহিরাক্রমণ ঠেকানো সম্ভবপর ছিল না। খ্রিস্টপূর্ব ৩২৮ অব্দের মধ্যে সমগ্র পারস্য এবং আফগানিস্তান আলেকজান্ডারের দখলে এলে তিনি আরও পূর্বে অবস্থিত দেশগুলির দিকে নজর ফেরান। ৩২৭ খ্রিস্টপূর্বাব্দের বসন্তকালে তিনি হিন্দুকুশ পর্বত অতিক্রম করে আরও পূর্বে অগ্রসর হন। কাবুল নদীর (কোফেন) তীর বরাবর এগিয়ে এসে তাঁর বাহিনী প্রথমে বর্তমান পেশোয়ার নগরীর উত্তরে অবস্থিত পিউসেলাওটিস (চারসাদ্দা?) ধ্বংস করে। এরপর সম্ভবত তাঁর বাহিনীর বামপ্রান্তকে সুরক্ষিত করার উদ্দেশ্যেই তিনি সোয়াট উপত্যকা অভিমুখে অগ্রসর হন ও এই অঞ্চলের বিভিন্ন জাতির মানুষকে দাসত্বশৃঙ্খলে আবদ্ধ করেন। এর ফলে এই অঞ্চলের প্রচূর গবাদি পশুও তাঁর দখলে আসে। এই অঞ্চলের আসাকেনীয় জাতিগোষ্ঠী তাঁর বাহিনীর বিরুদ্ধে প্রবল প্রতিরোধ গড়ে তোলে। এদের প্রধান আসাকেনুস (সম্ভবত গোষ্ঠীর নামানুসারেই তিনি গ্রিক দলিলে এই নামে উল্লিখিত হয়েছেন) শেষপর্যন্ত তাঁর রাজধানী মাসাগা শহরে (এখনও পর্যন্ত এই শহরটির সঠিক অবস্থান নির্ণয় করা সম্ভব হয়নি) অবরুদ্ধ হয়ে পড়লে আলেকজান্ডারের রণকৌশলের সামনে তাঁকে হার স্বীকার করতে হয়। এরপর আওর্নাস (বর্ণ?) নামক একটি পাহাড় যতদূর সম্ভব নেহাৎ অ্যাডভেঞ্চারের মেজাজেই দখল করা হয়।
thumb|হস্তীচর্ম দ্বারা নির্মিত মুকুট পরিহিত আলেকজান্ডারের প্রতিচ্ছবি অঙ্কিত মূদ্রা - তাঁর ভারতীয় উপমহাদেশ বিজয়ের প্রতীক এরপর নিসা (গ্রিক দেবতা দিওদেনুসের নামানুসারেই এই শহরের নামকরণ বলে দাবি করা হয়ে থাকে) শহর আত্মসমর্পণ করলে আলেকজান্ডার সম্ভবত নৌকাসেতুর সাহায্যে সিন্ধু নদ পার হয়ে খ্রিস্টপূর্ব ৩২৬ অব্দে ভারত ভূখণ্ডে পদার্পণ করেন। এই সময় তিনি পূর্বতন আকামেনিদীয় সাম্রাজ্যের গান্ধার সত্রপির (প্রদেশের) অধীন ও সংলগ্ন সমস্ত রাজা ও গোষ্ঠীপ্রধানদের তাঁর কাছে বশ্যতা স্বীকার করার জন্য আহ্বান জানালে তক্ষশীলার রাজা অম্ভি (গ্রিক উচ্চারণে অমফিস) তাঁর নিকট স্বেচ্ছায় আত্মসমর্পণ করেন। কিন্তু সবাই তাঁর এ' আহ্বান বিনা প্রতিরোধে মেনে নেয়নি। ফলে তিনি এদের বিরুদ্ধে যুদ্ধাভিযান শুরু করেন। আলেকজান্ডার পুষ্কলাবতীর রাজা অষ্টককে পরাভূত করেন, অশ্বক জাতিও তার নিকট পরাভূত হয়। ঝিলাম রাজ পুরু বীরত্বের সঙ্গে যুদ্ধ করেন এবং সর্বপ্রথম আলেকজান্ডারকে পরাভব মানতে বাধ্য করেন । অত:পর আলেকজান্ডার বেশ দীর্ঘ কিছু সময় ভারতবর্ষে অবস্থান করে । পরবর্তীতে পরাজিত, বিধ্বস্ত এবং রণক্লান্ত সেনাবাহিনী দেশে প্রত্যাবর্তনে উণ্মুখ হয়ে পড়লে আলেকজাণ্ডার ভারত অভিযান বন্ধ করে গ্রিসে প্রত্যাবর্তন শুরু করেন। প্রত্যার্তনের পথে তিনি বেলুচিস্তান ও পাঞ্জাব অধিগত করেন; ঝিলাম নদী ও সিন্ধু নদের অন্তবর্তী সকল রাজ্য তার অধিগত হয়। ভারত ভূখণ্ডে আরেকজাণ্ডার প্রায় ১৯ মাস অবস্থান করেছিলেন। তিনি ভারত ত্যাগের পর প্রায় দুই বৎসরকাল তার বিজিত অঞ্চলসমূহে গ্রিক শাসন বজায় ছিল। ভারত থেকে প্রত্যাবর্তনের কিছুদিন পর খ্রিস্টপূর্ব ৩২৩ অব্দে ব্যবিলনে তার অকাল মৃত্যু হয়। অন্যদিকেচন্দ্রগুপ্ত মৌর্যের নেতৃত্বে মৌর্য সাম্রাজ্যের প্রতিষ্ঠা পাঞ্জাবে গ্রিক শাসনের অবসান ত্বরান্বিত করে। তবে আলেকজান্ডার ভারতের মূল ভূখণ্ড দখল করতে পারেননি বলে তাকে ভারতবর্ষ বিজয়ের কৃতিত্ব দেয়া হয় না।
লিসা রে
লিসা রানী রে (জন্ম: ৪ঠা এপ্রিল ১৯৭২) হলেন একজন ভারতীয় এবং কানাডীয় অভিনেত্রী, লেখিকা, কলাম লেখিকা, মডেল, সমাজসেবী, টেলিভিশন এবং নাট্য ব্যক্তিত্ব। ১৯৯০-এর দশকের গোড়ার দিকে লিসা তাঁর মডেলিং জীবন শুরু করেছিলেন, অতঃপর তিনি বোম্বে ডাইং এবং ল্যাকমের মতো শীর্ষস্থানীয় ভারতীয় প্রতিষ্ঠানের পণ্যের একজন মডেল হিসেবে কাজ করেছেন। এর পাশাপাশি, তিনি ১৯৯৬ সালে মুক্তিপ্রাপ্ত নেতাজী নামক একটি তামিল ছবিতে অভিনয়ের মধ্য দিয়ে অভিনয় জগতে পদার্পণ করেছিলেন। তিনি ২০০১ সালে মুক্তিপ্রাপ্ত, একটু অন্যরকম স্বাদের রোমাঞ্চকর প্রেমমূলক চলচ্চিত্র কসুর-এ অভিনয় মধ্য দিয়ে হিন্দি চলচ্চিত্র জগতে অভিষেক করেছিলেন। তাঁর অভিনয় জীবনে লিসা সমস্যা ভিত্তিক কাহিনী বর্ণনার দিকে রুচি দেখিয়েছেন, যার মধ্যে ২০০৫ সালে একাডেমি পুরস্কার মনোনীত কানাডীয় চলচ্চিত্র ওয়াটার এবং পুরস্কার প্রাপ্ত দক্ষিণ আফ্রিকার চলচ্চিত্র দ্য ওয়ার্ল্ড আনসীন অন্যতম, যাকে একজন পর্যালোচক "বিগত বছরের সেরা ধারণার মধ্যে একটি" হিসেবে উল্লেখ করেছিলেন।
কর্মজীবন
২০১১ সালে, লিসা ডিসকভারি চ্যানেল ভারতের ভ্রমণ বিষয়ক একটি জনপ্রিয় অনুষ্ঠানের উপস্থাপনার দায়িত্ব পালন করেছিলেন। এর পাশাপাশি তিনি ফুড নেটওয়ার্কের সর্বোচ্চ মান প্রাপ্ত অনুষ্ঠান টপ শেফ কানাডা-র উপস্থাপনা করার পাশাপাশি বিচারকের দায়িত্ব পালন করেছেন।
২০১৯ সালের মে মাসে, রায়ের প্রথম বই, ক্লোজ টু দ্য বোন হার্পারকলিন্স ইন্ডিয়া থেকে প্রকাশিত হয়েছিল। ২০১৯ সালের অক্টোবর মাসে, লিসা তাঁর প্রকাশক হার্পার কলিন্সের সাথে আরও তিনটি বই লেখার জন্য একটি চুক্তি স্বাক্ষর করেছিলেন।
২০২০ সালে, লিসাকে উচ্চ প্রত্যাশিত মিউজিকাল ৯৯ সং-এ দেখা যাবার কথা, যেটি এ আর রহমান দ্বারা রচিত ও প্রযোজিত। তিনি অ্যামাজন প্রাইম ভিডিও-এর ওয়েব সিরিজ ফোর মোর শট প্লিজ!-এর ২য় আসরেও অভিনয় করছেন।
লিসার অসুস্থতা
২০০৯ সালে, লিসা মজ্জাকোষার্বুদ (যা রক্তের ক্যান্সারের এক অসাধ্য রূপ)-এ আক্রান্ত হয়েছিলেন। তিনি ক্যান্সারে আক্রান্ত থাকার অভিজ্ঞতা সম্পর্কে ব্লগ ইয়েলো ডায়রিস লেখা শুরু করেছিলেন। তাঁর লেখা এবং কলামগুলো তখন থেকে নিয়মিতভাবে একাধিক বড় বড় প্রকাশনা প্রকাশ করে আসছিল। লিসা মাতৃকোষ পরিবর্তন চিকিৎসার (স্টেম সেল ট্রান্স্প্লান্ট থেরাপি) পর সম্পূর্ণ সুস্থ হয়ে ওঠেন এবং এরপর তিনি বেশ কয়েকটি সফল অর্থ সংগ্রহকারী এবং ক্যান্সারের সচেতনতামূলক প্রচারে অংশ নিয়েছেন।
প্রারম্ভিক জীবন
লিসা রায় ১৯৭২ সালের ৪ঠা এপ্রিল তারিখে কানাডার অন্টারিওর টরন্টোর এক বাঙালি বাবা এবং পোলীয় মা-এর ঘরে জন্মগ্রহণ করেছিলেন।
বানৌজা যমুনা
বাংলাদেশ নৌবাহিনী জাহাজ (সংক্ষেপেঃ বানৌজা) যমুনা বাংলাদেশ নৌবাহিনীর মেঘনা-শ্রেণীর ফিসারিজ প্রোটেকশন ভেসেল। জাহাজটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার সিঙ্গাপুর থেকে বানৌজা যমুনা জাহাজটি ক্রয় করে। ১৯ জানুয়ারি, ১৯৮৪ সালে জাহাজটিকে প্রথম বারের মত পানিতে ভাসানো হয়। পরবর্তীতে ২৫ সেপ্টেম্বর, ১৯৮৪ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি খুলনায় অবস্থিত বানৌজা তিতুমীর নৌ ঘাঁটিতে মোতায়েন রয়েছে।
বৈশিষ্ট্য ও যান্ত্রিক কাঠামো
বানৌজা যমুনা জাহাজটির দৈর্ঘ্য, প্রস্থ এবং গভীরতা । জাহাজটিতে রয়েছে ২টি প্যাক্সম্যান ভ্যালেন্টা ১২সিএম ডিজেল;  (৩.৭৩ মে.ও.) এবং ২টি শ্যাফট। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।
রণসজ্জা
বানৌজা মেঘনা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে: ৫৭ মিমি বোফর্স ডিপি কামানটি প্রতি মিনিটে ২.৪ কেজি ওজনের ২০০টি শেল ১৭ কিলোমিটার দুরত্বে নিক্ষেপ করতে সক্ষম। ৪০ মিমি বোফর্স কামানটি প্রতি মিনিটে ৩০০টি ০.৯৬ কেজির শেল ১২ কিলোমিটার দূরত্বে নিক্ষেপ করতে সক্ষম।
রোলিং স্টোন
রোলিং স্টোন (Rolling Stone) মার্কিন দ্বিসাপ্তাহিক ম্যাগাজিন, যেটি জনপ্রিয় সংস্কৃতির উপর প্রাধান্য দিয়ে থাকে। ১৯৬৭ সালে সান ফ্রান্সিসকোতে জ্যান ওয়েনার, যিনি প্রতিষ্ঠাকালীন সময় থেকে এখনো পর্যন্ত ম্যাগাজিনটির প্রকাশক, এবং সঙ্গীত সমালোচক রাল্ফ জে. গ্ল্যাসন সহযোগে ম্যাগাজিনটি প্রতিষ্ঠিত হয়। এটি সর্বপ্রথম এর বাদ্যযন্ত্র কভারেজ এবং হান্টার এস থম্পসনের রাজনৈতিক প্রতিবেদনের জন্য পরিচিতি লাভ করতে সক্ষম হয়। ১৯৯০-এর দশকে, ম্যাগাজিনটি যুব-কর্মমুখী টেলিভিশন অনুষ্ঠান, চলচ্চিত্র অভিনেতা এবং জনপ্রিয় সঙ্গীতে আগ্রহী তরুণ পাঠকদের প্রাধান্য দিতে শুরু করে। সাম্প্রতিক বছরগুলিতে, ম্যাগাজিনটি পুনরায় এর বিষয়বস্তুর ঐতিহ্যগত মিশ্রণ চর্চা করতে শুরু করেছে।
রোলিং স্টোন প্রেস, ম্যাগাজিন সংশ্লিষ্ট বই ও অন্যান্য মৃদ্রণের প্রকাশনা।
ইতিহাস
১৯৭০-এর দশকে, রোলিং স্টোন রাজনৈতিক কভারেজের পাশাপাশি একটি ছাপ তৈরি করতে প্রচেষ্টা চালায়, গনজো সাংবাদিক হান্টার এস থম্পসনের লেখা রাজনৈতিক অংশের মধ্য দিয়ে। থম্পসন প্রথম রোলিং স্টোন'র পাতায় তার সবচেয়ে বিখ্যাত কাজ ফিয়ার অ্যান্ড লোথিং ইন লাস ভেগাস প্রকাশ করেন, যেখানে তিনি ২০০৫ সালে তার মৃত্যুর আগে পর্যন্ত অবদানকারী সম্পাদক ছিলেন। ১৯৭০-এর দশকে, ম্যাগাজিনটি ক্যামেরন ক্রো, লেস্টার ব্যাঙ্স, জো ক্লেইন, জো এস্স্ফারহাস, প্যাট্টি স্মিথ এবং পি. জে. ও'রুরকে সহ অনেক বিশিষ্ট লেখকগণের কর্মজীবন শুরু করতে সাহায্য করেছে। এই সময়ে ম্যাগাজিনটির সংকলনে বেশকয়েকটি জনপ্রিয় গল্প অর্ন্তভূক্ত হয়েছে, যার মধ্যে রয়েছে প্যাটি হেরস্ট অপহরণ ওডিসি। একটি সাক্ষাৎকার, যেখানে তিনি তার ব্যাপক সংখ্যক সহকর্মীদের জন্য বক্তব্য রাখেন, বলেন যে, তিনি নিজ কলেজ প্রাঙ্গনে প্রাথমিক আগমনের পর ম্যাগাজিনটির প্রথম সংখ্যা কিনেছিলেন, এবং একে একটি "উত্তরণ রাইট" হিসাবেও বর্ণনা করেন।
প্রচ্ছদ
কিছু শিল্পী একাধিকবার রোলিং স্টোন প্রচ্ছদে উপস্থাপিত হয়েছেন, এবং এই আলোকচিত্রের কয়েকটি ক্রালক্রমে আইকন হিসেবে পরিণত হয়ে উঠেছে। উদাহরণ স্বরূপ, দ্য বিটল্‌স, পৃথকভাবে বা ব্যান্ড হিসাবে এযাবৎ ৩০ বারের অধিক প্রচ্ছদে উপস্থাপিত হয়েছে। নিচে প্রথম দশটি সংখ্যার প্রচ্ছদে উপস্থিত ব্যক্তি বা দল ক্রালক্রমে দেয়া হল:
ভোলানাথ বরুয়া মহাবিদ্যালয়
ভোলানাথ বরুয়া মহাবিদ্যালয় বা সংক্ষেপে ''বি. বরুয়া কলেজ'' (en: B. Borooah College) হচ্ছে আসাম-এর কামরূপ মহানগর জেলাতে অবস্থিত একটি অগ্রণী শিক্ষা প্রতিষ্ঠান। আসাম তথা ভারতের প্রখ্যাত উদ্যোগী ভোলানাথ বরুয়াকে শ্রদ্ধা জানিয়ে এই শিক্ষা প্রতিষ্ঠান স্থাপন করা হয়েছিল৷ ১৯৪৩ সালে লোকপ্রিয় গোপীনাথ বরদলৈ-এর নেতৃত্বে স্থাপিত হওয়া প্রতিষ্ঠানটির প্রথম সভাপতি এবং অধ্যক্ষ বরদলৈই ছিলেন। দ্বিতীয় মহাযুদ্ধের সময় স্থাপিত হওয়া শিক্ষা প্রতিষ্ঠানটির শ্রেণীসমূহ প্রথমে নৈশ সময়ে ছিল। শিক্ষা প্রতিষ্ঠানটি গুয়াহাটি বিশ্ববিদ্যালয়-এর অন্তর্গত৷ NAAC থেকে 'এ' গ্রেডপ্রাপ্ত শিক্ষা প্রতিষ্ঠানটির বর্তমান অধ্যক্ষ হচ্ছেন ড০ সত্যেন্দ্র নাথ বর্মন৷
ইতিহাস
১৯৪৩ সালের ১৩ সেপ্টেম্বর থেকে মহাবিদ্যালয়টিতে শ্রেণীসমূহ আরম্ভ হয়েছিল। প্রথম পর্যায়ে মাত্র ১৫ শিক্ষার্থী দিয়ে আরম্ভ হওয়া শিক্ষা প্রতিষ্ঠানটির শ্রেণীসমূহ কামরূপ একাডেমী উচ্চতর মাধ্যমিক বিদ্যালয়ে হয়েছিল। তখন শ্রেণীসমূহ নৈশকালীন ছিল। দরিদ্র শ্রেণীর ছেলে-মেয়েদের শিক্ষা প্রদান করার উদ্দেশ্যে শিক্ষা প্রতিষ্ঠানটির প্রতিষ্ঠাতারা কলেজটি রাতের সময় খুলেছিলেন। যাতে দিনের সময় ছেলে-মেয়েরা জীবিকার সন্ধান করে রাতে পড়াশুনা করতে পারে। ভারত রত্ন প্রাপ্ত লোকপ্রিয় গোপীনাথ বরদলৈ শিক্ষা প্রতিষ্ঠানটির প্রথম অধ্যক্ষ ছিলেন। তারপর শিক্ষাপ্রতিষ্ঠানটির দায়িত্ব সামলান একজন বলিষ্ঠ রাজনীতিবিদ হেম বরুয়া।
অধ্যক্ষের তালিকা
১৯৪৩ সাল থেকে ২০২০ সাল পর্যন্ত মহাবিদ্যালয়টিতে মোট চৌদ্দজন অধ্যক্ষ কার্যনির্বাহ করেছেন।
বিভাগ এবং পাঠক্রমসমূহ
বি. বরুয়া মহাবিদ্যালয়ে উচ্চতর মাধ্যমিকের শিক্ষার্থীদের জন্য কলা, বিজ্ঞান এবং বাণিজ্য (স্ব-সমর্থিত) বিভাগ আছে। স্নাতক পাঠক্রমেও কলা, বিজ্ঞান এবং বাণিজ্য (স্ব-সমর্থিত) বিভাগ আছে। তদুপরি স্বসমর্থিত ব্যবস্থায় তথ্য-প্রযুক্তিবিদ্যায় বিজ্ঞান স্নাতক, ব্যাচেলর ইন বিজিনেস ম্যানেজমেন্টের পাঠক্রম আছে। জীববিজ্ঞান, রসায়ন বিজ্ঞান এবং প্রাণীবিজ্ঞানে স্নাতকোত্তর পাঠক্রমের সুবিধা আছে।
ইউক্রেনের ভূগোল
thumb|250px|ইউক্রেনের ভৌগোলিক মানচিত্র ইউক্রেন ইউরোপের দ্বিতীয় বৃহত্তম দেশ। কার্পেথীয় পর্বতমালার উত্তর অংশ ইউক্রেনের পশ্চিম অংশে প্রবেশ করেছে। ২০৬১ মিটার উচ্চতাবিশিষ্ট হোভের্লা এর সর্বোচ্চ শৃঙ্গ। তবে ইউক্রেনের অধিকাংশ এলাকা কৃষ্ণ সাগরের উপরে অবস্থিত স্টেপ সমভূমি নিয়ে গঠিত। উত্তর-দক্ষিণে প্রবাহিত দ্‌নিপ্রো নদী সমভূমিটিকে দুই ভাগে ভাগ করেছে। দক্ষিণ-পূর্বে আজভ সাগর রাশিয়ার সাথে সীমান্ত সৃষ্টি করেছে।
সংসদীয় গণতন্ত্র
Parlamentarisches Regierungssystem
ভোলানাথ বরুয়া মহাবিদ্যালয়
বিভাগ এবং পাঠক্রমসমূহ
কলা এবং বিজ্ঞান বিভাগের অন্তর্গত শাখাসমূহ হচ্ছে- কলা বিভাগ
বিজ্ঞান বিভাগ
সংসদীয় গণতন্ত্র
সংজ্ঞা হিসেবে সংসদীয় গণতন্ত্র বা সংসদীয় ব্যবস্থা হল একটি রাষ্ট্রের (বা অধস্তন সত্তা) গণতান্ত্রিক শাসন ব্যবস্থা, যেখানে নির্বাহী আইনসভার সমর্থন ("আস্থা") নির্দেশ করার ক্ষমতা থেকে নিজের গণতান্ত্রিক বৈধতা অর্জন করে। সংসদীয় ব্যবস্থায় রাষ্ট্রপ্রধান সাধারণত রাষ্ট্রের সরকার প্রধান থেকে আলাদা একজন ব্যক্তি। এটি রাষ্ট্রপতি পদ্ধতির বিপরীত, যেখানে রাষ্ট্রের প্রধান প্রায়শ সরকারের প্রধান এবং সবচেয়ে গুরুত্বপূর্ণভাবে যেখানে সে নির্বাহী আইনসভা থেকে তার গণতান্ত্রিক বৈধতা অর্জন করে না।
ভোলানাথ বরুয়া মহাবিদ্যালয়
অন্যান্য সুবিধা
মহাবিদ্যালয়টিতে ছাত্র-ছাত্রীদের থাকা-খাওয়ার সুবিধার জন্য হোষ্টেল, ব্যায়ামাগার, ক্যান্টিন, গ্রন্থাগার, কম্পিউটার কেন্দ্রের সুব্যবস্থা আছে। উল্লেখযোগ্য যে, মহাবিদ্যালয়টির গ্রন্থাগারে চল্লিশ হাজারেরও অধিক গ্রন্থ আছে।
স্বীকৃতি
ভোলানাথ বরুয়া মহাবিদ্যালয় গুয়াহাটি বিশ্ববিদ্যালয়ের অধীনে৷ উল্লেখযোগ্য যে জাতীয় মূল্যাকংন এবং স্বীকৃতি সংস্থা সংক্ষেপে NAAC এটি মহাবিদ্যালয়টিকে A গ্রেড প্রদান করেছে।
সংসদীয় গণতন্ত্র
সংসদীয় ব্যবস্থাসহ দেশগুলি সাংবিধানিক রাজতন্ত্রও হতে পারে, যেখানে একজন রাজা রাষ্ট্রপ্রধান হন, যখন সরকার প্রধান প্রায় সব সময়ই সংসদের সদস্য হন; বা এটি সংসদীয় প্রজাতন্ত্র হতে পারে, যেখানে বেশিরভাগ আনুষ্ঠানিকভাবে রাষ্ট্রপতি রাষ্ট্রপ্রধান হন এবং সরকার প্রধান হয় নিয়মিত আইনসভা থেকে। বিশ্বের কয়েকটি সংসদীয় প্রজাতন্ত্রে অন্য কিছুর মধ্যে সরকার প্রধানও রাষ্ট্রপ্রধান হয়; কিন্তু তিনি সংসদ দ্বারা নির্বাচিত এবং জবাবদিহি করতে হয়। দ্বিকক্ষ বিশিষ্ট সংসদে সরকার প্রধান সাধারণত নিম্নকক্ষের সদস্য হন না।
সংসদীয় গণতন্ত্র হল ইউরোপে সরকারের প্রভাবশালী রূপ, যেখানে ৫০টি সার্বভৌম রাষ্ট্রের মধ্যে ৩২টি রাষ্ট্রই সংসদীয়। ক্যারিবীয় অঞ্চলেও সাধারণভাবে সংসদীয় গণতন্ত্র চলে। এর ১৩টি দ্বীপ রাষ্ট্রের মধ্যে ১০টি রাষ্ট্রের সরকার সংসদীয়। এছাড়াও ওশেনিয়ায় এই পদ্ধতির প্রচলন আছে। এর বাইরে বিশ্বের অন্যত্র সংসদীয় রাষ্ট্র সাধারণত কম।
জাতীয় জলপথ ৯৭
জাতীয় জলপথ ৯৭ (National Waterway 97) হল পণ্য ও যাত্রী পরিবহনের উদ্দেশ্যে ভারতের সুন্দরবনের নদীগুলি নিয়ে গড়ে ওঠা একটি জলপথ। এটি কাকদ্বীপ থেকে  শুরু হয়ে বাংলাদেশ  সীমান্ত  পর্যন্ত চলেগেছে। জাতীয় জলপথ ৯৭ মোট ৬৫৪ কিলোমিটার দীর্ঘ।  এই জলপথ ভারতের পশ্চিমবঙ্গ রাজ্যে অবস্থিত। এই জলপথের গভীরতা ৩ মিটার রাখা সম্ভব হলে এই জলপথ ব্যবহার করে ভারত ও বাংলাদেশের মধ্যে ১,৫০০ থেকে ২,০০০ টন ধারণ ক্ষমতার পন্যবাহি বার্জ চলাচল করা সম্ভব হবে।
নিউ ইয়র্ক স্টেট রুট ৪০২
রাস্তার বিবরণ
এনওয়াই ৪০২, টিভোলি এবং সাওগাটির্স গ্রামের মধ্যবর্তী হাডসন নদীর প্রান্ত (যেখানে আগে একটি ফেরিঘাট ছিল) থেকে আরম্ভ হয়ে ডাচেস  কাউন্টি বরাবর উত্তরপশ্চিমে চলতে থাকে। রাস্তাটি সামান্য পথ হাডসন নদীর সমান্তরালে দক্ষিণ দিকে চলে, পূর্বদিকে মোড় নিয়ে কিছু পাহাড় অতিক্রম করে গ্রামের মধ্যদিয়ে অগ্রসর হয়। এই এলাকায় এনওয়াই ৪০২, সিকোমর পয়েন্টকে সংযোগ করে, যেটিতে একটি মালভূমি রয়েছে হাডসন নদী অভিমূখে। তারপর রাস্তাটি সিকোমর পাড়ি দিয়ে কিছু বন্য রাস্তা অতিক্রম করে চলতে থাকে গ্রামের পশ্চিম প্রান্ত বরাবর।
এরপর রাস্তাটি গ্রামের কেন্দ্র (যা কিনা একটি চার্চ, বাণিজ্যিক এলাকা এবং বাড়িঘর সমৃদ্ধ) দিয়ে চলতে থাকে পূর্বদিকে। ক্লে হিল রোড অতিক্রম করে রাস্তাটি, এটির পূর্বনাম ছিল ব্রডওয়ে রোড। অবশেষে রাস্তাটি আরো ০.৩ মাইল(০.৪৮কি.মি.) অতিক্রম করে এনওয়াই ৯জি তে গিয়ে সমাপ্ত হয় এবং রাস্তার অপর প্রান্ত সিআর ৭৮ নাম নিয়ে পূর্ব দিকে চলতেই থাকেতো।
সর্দারশাহার
সর্দারশাহার (Sardarshahar) ভারতের রাজস্থান রাজ্যের চুরু জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে সর্দারশাহার শহরের জনসংখ্যা হল ৮১,৩৭৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫১%। পুরুষদের মধ্যে সাক্ষরতার হার ৫৩% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে সর্দারশাহার এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
আয়ারল্যান্ড ফুটবল অ্যাসোসিয়েশন
আয়ারল্যান্ড ফুটবল অ্যাসোসিয়েশন (Cumann Peile na hÉireann ; এছাড়াও সংক্ষেপে এফএআই নামে পরিচিত) হচ্ছে আয়ারল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৩ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর আয়ারল্যান্ডের রাজধানী ডাবলিনে অবস্থিত।
এই সংস্থাটি আয়ারল্যান্ডের পুরুষ, অনূর্ধ্ব-২৩ এবং অনূর্ধ্ব-২১ দলের পাশাপাশি ঘরোয়া ফুটবলে আয়ারল্যান্ড প্রিমিয়ার বিভাগ লীগ, আয়ারল্যান্ড প্রথম বিভাগ লীগ এবং এফএআই কাপের মতো প্রতিযোগিতার সকল কার্যক্রম পরিচালনা করে। বর্তমানে আয়ারল্যান্ড ফুটবল অ্যাসোসিয়েশনের সভাপতির দায়িত্ব পালন করছেন গেরি ম্যাকঅ্যানানি এবং সাধারণ সম্পাদকের দায়িত্ব পালন করছেন গ্যারি ওয়েন্স।
সংগঠন
এফএআই-এর সভাপতির অধীনে পাঁচ সদস্যের একটি কার্যনির্বাহী কমিটি রয়েছে, যারা ব্যয় আদায় করে, পাশাপাশি সাধারণ সম্পাদক জো মারফির নেতৃত্বে একটি বেতনভোগী প্রশাসনিক কর্মচারী রয়েছে। এছাড়াও এজিএম-এ ভোট দেওয়ার প্রতিনিধিদের একটি সাধারণ পরিষদ রয়েছে। সিনিয়র ক্লাবগুলোর পাশাপাশি, জেনারেল কাউন্সিলে বিভিন্ন অনুমোদিত সংস্থার প্রতিনিধিদের অন্তর্ভুক্ত করা হয়েছে:
২০০৩ সালের "দ্বিতীয় জেনেসিস" প্রতিবেদন (এফআইএ-র দ্বারা নির্মিত এবং স্বতন্ত্র সমালোচনামূলক জেনেসিস রিপোর্ট প্রকাশের পরে) একটি স্ব-স্বতন্ত্র প্রতিবেদন প্রকাশের পরে সাংগঠনিক কাঠামোয় সাম্প্রতিক পরিবর্তন করা হয়েছে। এর মধ্যে রয়েছে সুপারিশগুলোর সাথে সামঞ্জস্য রেখে জাতীয় ফুটবল লীগ সিস্টেমের পুনর্গঠন।
মুখ্য ব্যক্তি
*জন ডেলানি ২০০৪–০৬ পর্যন্ত অন্তর্বর্তীকালীন সিইও ছিলেন
আর-রশিদ ইসলামিক ইনস্টিটিউট
আর-রশিদ ইসলামিক ইনস্টিটিউট কানাডার অন্টারিওর কর্নওয়ালে অবস্থিত একটি দেওবন্দি ইসলামি ইনস্টিটিউট। শায়খুল হাদিস মুহাম্মদ জাকারিয়া ১৯৮০ সালে মন্ট্রিয়লের একটি অস্থায়ী স্থানে ইনস্টিটিউটটি প্রতিষ্ঠা করেছিলেন। ইনস্টিটিউট ১৯৮৫ সালে কর্নওয়ালে স্থানান্তরিত হয়। ইনস্টিটিউটটি এখন একটি ইসলামী বিশ্ববিদ্যালয় যাতে উচ্চতর ইসলাম শিক্ষা দেয়া হয়।
বেন্নেলা কিশোর
বোক্কালা কিশোর কুমার (জন্ম: ১৯ সেপ্টেম্বর ১৯৮০), পেশাদার নাম বেন্নেলা কিশোর হিসাবে পরিচিত, হচ্ছেন একজন ভারতীয় চলচ্চিত্র অভিনেতা, যিনি সাধারণত তেলুগু চলচ্চিত্রে অভিনয় করে থাকেন। তার প্রথম পূর্ণদৈর্ঘ্য চলচ্চিত্র বেন্নেলা-এর পরে তাকে তার ডাকনাম "বেন্নেলা" প্রদান করা হয়। তিনি ইনকোসারি চলচ্চিত্রে তার অবদানের জন্য শ্রেষ্ঠ কৌতুক অভিনয়শিল্পী বিভাগে নন্দী পুরস্কার লাভ করেছিলেন।
কর্মজীবন
কিশোর মহেশ বাবুর দুকুড়ু চলচ্চিত্রে তার "শাস্ত্রী" ভূমিকার জন্য প্রশংসিত হন। তার অন্যান্য কর্ম অবদানের মধ্যে উল্লেখযোগ্য হচ্ছে, বিন্দাস, পিল্লা জামিনদার, দারুভু, সীমা তপকাই, বাদশা, দুসুকেলতা, পানদাগা চেস্কো, শ্রীমানথুডু, বালে বালে মাগাদিভয়, এক্কাডিকি পথাভু চিন্নাবাডা, আমি থুমি ও পুষ্প ইত্যাদি। তিনি দুইটি তেলুগু চলচ্চিত্র পরিচালনাও করেছেন, একটি বেন্নেলা 1½, ও অন্যটি জাফফা।
তার পরিচালিত কাজগুলো ব্যবসায়িকভাবে ব্যর্থ হওয়ার পর, তিনি পুনরায় অভিনয়ে প্রত্যাবর্তন করেন।
বাবুনাই
বাবুনাই বা শ্বেতাক্ষি (Zosterops palpebrosus) শ্বেত-চোখ পরিবারে একটি ছোট পাসেরিন পাখি। এটি চশমা পাখি বা চশমা টুনি নামেও পরিচিত। এরা ছোট ছোট দলে চারণ করে, অমৃত এবং ছোট পোকামাকড় খায়। এদের স্বতন্ত্র চোখের চারদিক ঘিরে সাদা বলয় এবং সামগ্রিক হলুদ বর্ণের উপরের অংশগুলি দ্বারা সহজেই শনাক্ত করা যায়। এটি ভারতীয় উপমহাদেশে উন্মুক্ত অরণ্যে বসবাসকারী পাখি। ভারতীয় উপমহাদেশ ছাড়াও ওমান, ইরান, আফগানিস্তান, চীন, মিয়ানমার প্রভৃতি দেশে এদের দেখা যায়।
বর্ণনা
বাবুনাই লম্বায় ১০ সেন্টিমিটার ও ৯ গ্রাম ওজনের হয়ে থাকে। প্রাপ্তবয়স্ক পাখির পিঠ ও মাথা হলুদাভ-সবুজ। ডানা ও লেজ কালচে। গলা, বুকের উপরাংশ ও লেজের তলা উজ্জ্বল হলুদ। ঠোঁট কালচে ও নিচের ঠোঁটের গোড়া বাদামি। বুক ও পেট সাদা। চোখের কোনায় কালচে দাগ থাকে। পা, পায়ের পাতা ও নখ ধূসর-বাদামি। চোখ বাদামি-হলুদ। ছানাদের চোখে চশমা থাকে না।
প্রজনন
এপ্রিল-মে মাসে গাছের সরু শাখায় সরু শিকড়, মাকড়সার জাল ইত্যাদি দিয়ে গোলাকার ঝুলন্ত বাসা বানায়। সেই বাসায় দু-তিনটি ডিম পাড়ে। ডিমের রং ফ্যাকাশে নীল। ডিম ফুটতে ৯-১১ দিন সময় লাগে। ছানারা প্রায় ১০ দিনে উড়তে শেখে।
লুইজি মিচেল
লুইজি মিচেল (১৮৩০ - ১৯০৫) একজন ফরাসী নৈরাজ্যবাদী নারী বিপ্লবী, শিক্ষিকা, এবং প্যারিস কমিউনে র অন্যতম প্রধান নেত্রী। তিনি তার ছদ্মনাম ক্লেমেসে ব্যবহার করতেন। তাকে রেড ভার্জিন অফ অফ মন্টমারতে বলে ডাকা হতো। সাংবাদিক ও সাহিত্যিকরা তাকে নারী অধিকার, মানবাধিকার আন্দোলনের একজন সর্বাগ্রগন্য নেত্রীর শিরোপা দিয়েছিলেন।
প্রারম্ভিক জীবন
লুইজি মিচেল, চুয়াটাউ এর ভ্রংকোর্টে জন্মগ্রহণ করেন ১৮৩০ সালে। তিনি ছিলেন আদতে এটিনে চার্লস ডেমাহিস এর গৃহপরিচারিকার অবৈধ সন্তান। ভ্রংকোর্ট গ্রামে তার মা ও পিতামহের কাছে বেড়ে ওঠেন ও লেখাপড়া করেন। গ্রামীণ লোকাচার, প্রথা ও ইতিহাসের প্রতি তার আগ্রহ ছিল। শিক্ষিকার যোগ্যতা অর্জন করলেও তৃতীয় নেপোলিয়নে র আমলে তাকে কোনো স্কুলে যোগদান করতে দেওয়া হয়নি। এর পর থেকে মিচেন বোনাপার্টিস্টদের তীব্র বিরোধী হয়ে যান। ১৯৬৬ সালে প্যারিসের মন্টমেরতে কোয়ার্টার স্কুলে শিক্ষিকা হিসেবে যোগ দেন এবং তখন থেকেই বিওলবী রাজনীতি ও জনসেবার কাজে জড়িয়ে পড়েন তিনি। সোসাইতে পোর লা রেভেন্ডিকেশন ডু ড্রয়েট ডেস ফেমেস নামক নারী আন্দোলনকারী সংস্থার সাথে তার যোগাযোগ হয়। নারী শিক্ষার সঙ্গে তার কাজকর্ম শুরু হয় ১৯৬৬ সাল থেকে।
প্যারি কমিউন
থাম্ব|যোদ্ধার বেশে লুইজি মিচেল
পারি কমিউনের সময় ব্যারিকেডে আহত কমিউনার্ডদের চিকিৎসা ও শুশ্রুষার কাজে অসামান্য ভূমিকা গ্রহণ করেন মিচেল। ফ্রাংকো প্রুশিয়ান যুদ্ধে অবদান রাখেন। সমাজতান্ত্রিক রাষ্ট্র কমিউন গঠন হলে তিনি ছিলেন একজন ন্যাশনাল গার্ড। মন্টমারত্রে সেমেটারিতে তিনি বিপ্লবী থিওফিল ফেরে'র সাথে ছিলেন। ফেরে'কে মৃত্যুদণ্ড দেওয়া হয়। তাকে উৎসর্গ করে মিচেল একটি বিদায়ী কাব্য রচনা করেছিলেন। প্যারি কমিউনে লুইজি মিচেলের অবদান ও সাহসিকতাপূর্ণ ভূমিকা নিয়ে ভিক্টর হুগো ভিরো মেজর কাব্য রচনা করেন।
বিচার ও শাস্তি
১৮৭১ মে মাসে তিনি গ্রেপ্তার হন ও ডিসেম্বরে তাকে সিক্সথ কাউন্সিল অফ ওয়ারে'র সামনে বিচারের জন্যে আনা হয়। রাষ্ট্রদ্রোহিতা, রাষ্ট্রের বিরুদ্ধে ষড়যন্ত্রে নাগরিকদের উস্কানি ও সশস্ত্র বিদ্রোহে যোগদান করার অপরাধে অভিযুক্ত হন মিচেন। বিচারক তাকে মৃত্যুদণ্ড দিলেও তিনি অবিচল থাকেন। ২০ মাস বন্দী রাখার পর তাকে দ্বীপান্তরে পাঠানো হয়।
উগান্ডার ভূগোল
থাম্ব|উগান্ডার জাতিসংঘ মানচিত্র। উগান্ডা পূর্ব আফ্রিকায় কেনিয়ার পশ্চিমে, দক্ষিণ সুদানের দক্ষিণে, গণতান্ত্রিক কঙ্গো প্রজাতন্ত্রের পূর্বে এবং রুয়ান্ডা ও তানজানিয়ার উত্তরে অবস্থিত। এটি গ্রেট হ্রদ অঞ্চলের কেন্দ্রস্থলে অবস্থিত এবং এটি অ্যাডওয়ার্ড হ্রদ, অ্যালবার্ট হ্রদ এবং ভিক্টোরিয়া হ্রদ দ্বারা বেষ্টিত রয়েছে। এর সীমান্তের বেশিরভাগ অংশ হ্রদের কাছে হলেও উগান্ডা সমুদ্রে প্রবেশহীন স্থলবেষ্টিত দেশ।
দেশটি বেশিরভাগ পর্বত ও মালভূমি দ্বারা গঠিত।
এখানের জলবায়ুটি ক্রান্তীয় এবং সাধারণত বর্ষার সাথে দুটি শুষ্ক মরসুম থাকে (ডিসেম্বর থেকে ফেব্রুয়ারি, জুন থেকে আগস্ট)। উত্তরপূর্ব অঞ্চলেের মরসুম আধা-শুষ্ক।
পরিসংখ্যান
থাম্ব|উগান্ডার অবস্থান। ক্ষেত্রফল:
স্থল সীমানা:
মোট: ২,৭২৯ কিলোমিটার (১,৬৯৬ মাইল)থাম্ব|উগান্ডার টপোগ্রাফিক বা ভূসংস্থানিক মানচিত্র।সীমান্ত দেশ: গণতান্ত্রিক প্রজাতন্ত্র কঙ্গোর সাথে ৮৭৭ কিলোমিটার (৫৪৫ মাইল), কেনিয়ার সাথে ৮১৪ কিলোমিটার (৫০৬ মাইল), দক্ষিণ সুদান ৪৭৫ কিলোমিটার (২৯৫ মাইল), তানজানিয়া ৩৯১ কিলোমিটার (২৪৩ মাইল), রুয়ান্ডা ১৭২ কিলোমিটার (১০৭ মাইল)
সর্বনিম্ন স্থান: দক্ষিণ সুদানের সীমান্তে অ্যালবার্ট নাইল, ৬১৪ মিটার (২,০১৪ ফুট)
সর্বোচ্চ স্থান: স্ট্যানলি মাউন্টে মার্গেরিতা শিখর, ৫,১১১ মিটার (১৬,৭৬৮ ফুট) থাম্ব|উগান্ডার স্যাটেলাইট চিত্র। প্রাকৃতিক সম্পদ: তামা, কোবাল্ট, জলবিদ্যুৎ, চুনাপাথর, লবণ, আবাদযোগ্য জমি, স্বর্ণ
ভূমির ব্যবহার: (২০১২)
সেচ সম্পন্ন জমি: (২০১২) :
মোট নবায়নযোগ্য পানিসম্পদ: ৬৬ ঘন কিলোমিটার (১৬ ঘন মাইল) (২০১১) বা ৬০ ঘন কিলোমিটার (১৪ ঘন মাইল) (২০১২)
বর্তমান পরিবেশ সমস্যা:
বন উজাড়করণ, জলাবদ্ধতা, জমির ক্ষয়, অত্যধিক পশুচারণ, বেয়াইনি বন্য পশু শিকার, কৃষিকাজে জলাভূমির অত্যধিক শোষণ এবং ভিক্টোরিয়া হ্রদে ফুলে পোকামাকড়ের উপদ্রব।
পরিবেশসংক্রান্ত আন্তর্জাতিক চুক্তি:
সাক্ষরিত:
স্বাক্ষরিত, কিন্তু অনুমোদিত নয়:
দ্রষ্টব্য: নিরক্ষীয় অঞ্চলে অবস্থিত ছয়টি আফ্রিকান রাষ্ট্রের মধ্যে একটি উগান্ডা। উগান্ডার বেশিরভাগ অংশ নিরক্ষীয় অংশের উত্তরে অবস্থিত।
জনসংখ্যার ভূগোল
উগান্ডার জনসংখ্যার ঘনত্ব প্রতি বর্গ কিমিতে ১৭২.৪৪ জন। উগান্ডার মধ্য ও পূর্ব অঞ্চলে সবচেয়ে জনবহুল শহরগুলো অবস্থিত।
কাম্পালা উগান্ডার সবচেয়ে বেশি জনবহুল শহর। এটি জাতীয় ও অর্থনৈতিক রাজধানী। এই শহরের জনসংখ্যা প্রায় ১৩, ৫৩,১৮৯ জন।
জনসংখ্যা অনুযায়ী উগান্ডার শহরগুলো নিচে দেওয়া হলো
থাম্ব|কোপেন জলবায়ু শ্রেণিবিন্যাস অনুযায়ী উগান্ডার মানচিত্র।
জলবায়ু
উগান্ডার একটি উষ্ণ ক্রান্তীয় জলবায়ু রয়েছে যার মধ্যে তাপমাত্রা গড়ে ২৫ ডিগ্রি থেকে ২৯ ডিগ্রি সেলসিয়াস (৭৭-৮৪° ফারেনহাইট) হয়। ডিসেম্বর থেকে ফেব্রুয়ারি মাস সবচেয়ে উষ্ণ, তবে এই মরসুমে সন্ধ্যার সময়ও ১৭ থেকে ১৮ ডিগ্রি সেলসিয়াস (৬৩ থেকে ৬৪ ডিগ্রি ফারেনহাইট) তাপমাত্রার মতো ঠাণ্ডা হতে পারে।
উগান্ডা বার্ষিক এক হাজার মিমি থেকে ১,৫০০ মিমি পর্যন্ত বৃষ্টিপাত পায়। বর্ষা মৌসুম মার্চ থেকে মে এবং সেপ্টেম্বর থেকে নভেম্বর পর্যন্ত থাকে। এই মাসগুলোতে, ভারী বৃষ্টিপাতের ফলে রাস্তা-ঘাট এবং ভূখণ্ডে চলাচল করা কঠিন হয়ে যায়। জানুয়ারি থেকে ফেব্রুয়ারি এবং আবার জুন থেকে আগস্ট পর্যন্ত সময় শুকনো মরসুম বিদ্যমান থাকে।
হ্রদ ও নদী
উগান্ডার ভিক্টোরিয়া হ্রদ (৬৯,৪৮৪ বর্গ কিমি বা ২৬,৮২৮ বর্গ মাইল) উত্তর আমেরিকার সুপিরিওর হ্রদের পর বিশ্বের দ্বিতীয় বৃহত্তম অভ্যন্তরীণ মিঠাপানির হ্রদ। তবে, বৈকাল হ্রদ গভীরতা ও আয়তনের দিক থেকে বৃহত্তম। ভিক্টোরিয়া হ্রদ নীলনদের পানির অন্যতম উৎস। উগান্ডায় পাঁচটি প্রধান হ্রদ রয়েছে। এগুলো হলো এডওয়ার্ড ও জর্জ হ্রদ (দক্ষিণপশ্চিমে), পশ্চিমে আলবার্ট, মধ্য উগান্ডায় কিওগা এবং পূর্বে বিসিনা হ্রদ। হ্রদগুলোর পাশাপাশি এখানে আটটি প্রধান নদী আছে। এগুলো হলো মধ্য উগান্ডায় ভিক্টোরিয়া নীল নদী; উত্তরে আচওয়া, ওকক ও পাজের, উত্তরপশ্চিমে আলবার্ট নীল নদী; পশ্চিমে কাফু, কাতঙ্গা ও মপঙ নদী।
রায়গঞ্জ মহকুমা
রায়গঞ্জ মহকুমা হল ভারতের পশ্চিমবঙ্গ রাজ্যের উত্তর দিনাজপুর জেলার অন্তর্গত একটি প্রশাসনিক বিভাগ (মহকুমা)।
ইতিহাস
১৯৪৭ সালে অবিভক্ত দিনাজপুর জেলার বালুরঘাট, রায়গঞ্জ ও গঙ্গারামপুর মহকুমা পশ্চিমবঙ্গ রাজ্যে যুক্ত হয়ে পশ্চিম দিনাজপুর জেলা গঠিত হয়। ১৯৫৬ খ্রিষ্টাব্দে পশ্চিম দিনাজপুরের সঙ্গে বিহারের বাঙালী-সুরজাপুরী অধ্যুষিত ইসলামপুর মহকুমা যুক্ত করা হয়। ১৯৯২ খ্রিষ্টাব্দে পশ্চিম দিনাজপুরের রায়গঞ্জ ও ইসলামপুর মহকুমা নিয়ে ৩১৪০ বর্গকিলোমিটার আয়তনবিশিষ্ট উত্তর দিনাজপুর জেলার আত্মপ্রকাশ ঘটে।
প্রশাসনিক বিভাগ
উত্তর দিনাজপুর জেলা দু'টি প্রশাসনিক মহকুমায় বিভক্ত:
রায়গঞ্জ মহকুমাটি গড়ে উঠেছে ৪টি থানা, ৪টি সমষ্টি উন্নয়ন ব্লক, ৪টি পঞ্চায়েত সমিতি, ৩৯টি গ্রাম সংসদ, ৭৪৭টি মৌজা, ৭৪৫টি জনবসতিপূর্ণ গ্রাম, ২টি পৌরসভা ও ৩টি জনগণনা নগর নিয়ে। মহকুমার অন্তর্গত পৌরসভা দু'টি হল রায়গঞ্জ ও কালিয়াগঞ্জ এবং জনগণনা নগর তিনটি হল নছরতপুর কাটাবাড়ি, কসবা, ইটাহার। মহকুমার সদর রায়গঞ্জে অবস্থিত।
থানা
রায়গঞ্জ মহকুমার অন্তর্গত থানাগুলির বিবরণ নিচে দেওয়া হল:
সমষ্টি উন্নয়ন ব্লক
রায়গঞ্জ মহকুমার অধীনস্থ সমষ্টি উন্নয়ন ব্লকগুলি হল:
গ্রাম পঞ্চায়েত
এই মহকুমায় চারটি সমষ্টি উন্নয়ন ব্লকের অধীনে মোট ৩৯টি গ্রাম পঞ্চায়েত রয়েছে:
শিক্ষাব্যবস্থা
২০১১ সালের জনগণনার তথ্য অনুযায়ী, উত্তর দিনাজপুর জেলার সাক্ষরতার হার ৫৯.০৭ শতাংশ (অন্যূন ৭ বছর বয়সী জনসংখ্যার মধ্যে)। রায়গঞ্জ মহকুমার সাক্ষরতার হার ৬৬.৯৪ শতাংশ এবং ইসলামপুর মহকুমার সাক্ষরতার হার ৫২.৪০ শতাংশ।
২০১২-১৩ সালে প্রাপ্ত তথ্যের ভিত্তিতে উত্তর দিনাজপুর জেলার শিক্ষাচিত্রটি নিম্নরূপ (বন্ধনীতে উল্লিখিত তথ্য সংখ্যায়):
টীকা: নিম্ন বুনিয়াদি বিদ্যালয়গুলি প্রাথমিক বিদ্যালয়ের অন্তর্গত; মাদ্রাসাগুলি মধ্য বিদ্যালয়, উচ্চ বিদ্যালয় ও উচ্চ মাধ্যমিক বিদ্যালয়ের অন্তর্গত; নিম্ন প্রকৌশল বিদ্যালয়, নিম্ন সরকারি পলিটেকনিক, শিল্প প্রকৌশল প্রতিষ্ঠান, শিল্প প্রশিক্ষণ কেন্দ্র, নার্সিং প্রশিক্ষণ কেন্দ্র ইত্যাদি প্রকৌশল বিদ্যালয়গুলির অন্তর্গত; ইঞ্জিনিয়ারিং কলেজ, মেডিক্যাল কলেজ, প্যারা-মেডিক্যাল শিক্ষাপ্রতিষ্ঠান, ম্যানেজমেন্ট কলেজ, শিক্ষক প্রশিক্ষণ ও নার্সিং প্রশিক্ষণ কলেজ, আইন কলেজ, শিল্পকলা কলেজ, সংগীত কলেজ ইত্যাদি প্রকৌশল ও পেশাগত কলেজগুলির অন্তর্গত; শিশু শিক্ষা কেন্দ্র, মাধ্যমিক শিক্ষা কেন্দ্র, রবীন্দ্র মুক্ত বিদ্যালয়ের কেন্দ্র, স্বীকৃত সংস্কৃত টোল, দৃষ্টিহীন ও অন্যান্য প্রতিবন্ধীদের শিক্ষাপ্রতিষ্ঠান, অঙ্গনওয়াড়ি কেন্দ্র, সংশোধনমূলক বিদ্যালয় ইত্যাদি বিশেষ ও অচিরাচরিত শিক্ষা কেন্দ্রগুলির অন্তর্গত।
রায়গঞ্জ মহকুমার গুরুত্বপূর্ণ উচ্চশিক্ষা প্রতিষ্ঠানগুলি হল:
স্বাস্থ্য পরিষেবা
২০১৩ সালের হিসেব অনুযায়ী, উত্তর দিনাজপুর জেলার স্বাস্থ্যচিত্রটি ছিল নিম্নরূপ: .* নার্সিং হোম বাদে
রায়গঞ্জ মহকুমার চিকিৎসাকেন্দ্রগুলি হল:
হাসপাতাল: (নাম, অবস্থান, শয্যাসংখ্যা) গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা) ব্লক প্রাথমিক স্বাস্থ্যকেন্দ্র: (নাম, সমষ্টি উন্নয়ন ব্লক, অবস্থান, শয্যাসংখ্যা) প্রাথমিক স্বাস্থ্যকেন্দ্র: (সমষ্টি উন্নয়ন ব্লক-কেন্দ্রিক) (সমষ্টি উন্নয়ন ব্লক, অবস্থান, শয্যাসংখ্যা)
নির্বাচনী কেন্দ্র
রায়গঞ্জ মহকুমায় লোকসভা ও বিধানসভা কেন্দ্রগুলির অবস্থান নিম্নরূপ:
মইনুল হোসেন (ক্রিকেটার)
মইনুল হোসেন একজন বাংলাদেশি ক্রিকেটার। ২০১৬-২০১৭ সালের ৫ জুন ঢাকার প্রিমিয়ার ডিভিশন ক্রিকেট লীগে শেখ জামাল ধনমণ্ডি ক্লাবের হয়ে অভিষেক হয় তার। লিস্ট এ ক্রিকেটা খেলেন তিনি
জেবউন্নিসা
জেবউন্নিসা (ফার্সি : زیب النساء مخفی‎‎) (১৫ ফেব্রুয়ারি ১৬৩৮ – ২৬ মে ১৭০২) ছিলেন একজন মোঘল রাজকুমারী ও সম্রাট আওরঙ্গজেব এবং তার প্রথম ও প্রধান স্ত্রী দিলরস বানু বেগমের জ্যেষ্ট সন্তান।তিনি আলিমা, ফাজিলা, আরিফা ও ফার্সি ভাষার কবি এবং তিনি তিন বছরে পবিত্র কোরআন মুখস্থ করেন।তিনি আরবি,ফার্সি ও উর্দু ভাষায় পারদর্শী ছিলেন। তিনি দর্শন ও সাহিত্যেও প্রচুর জ্ঞান অর্জন করেছিলেন।তিনি একজন পণ্ডিত, সাহিত্য প্রেমী ও কবি। আর এই কারণেই তাঁর নামে বহু বই, পত্রিকা ও দিওয়ান লেখা হয়েছে। তাঁর বাবা সব বিষয়ে তার সাথে পরামর্শ করতেন।তিনি অবিবাহিত অবস্থায় ৬৫ বছর বয়সে মারা যান।তাঁর গ্রন্থের মধ্যে উল্লেখ যোগ্য হলো-জাইব আল-তাফসীর ও জাইব আল-মানশাত গ্রন্থ।
অ্যাঞ্জেলা সামারস
অ্যাঞ্জেলা সামারস (বারব্যাঙ্ক, ক্যালিফোর্নিয়া, নভেম্বর ৬, ১৯৬৪) একজন মার্কিন পর্নোগ্রাফিক অভিনেত্রী এবং বহিরাগত নৃত্যশিল্পী। তিনি এভিএন হল অফ ফেমের একজন সদস্য।
সামারস ১৯৯০ থেকে ২০০০ এর মধ্যে ১০০টিরও বেশি চলচ্চিত্রে অভিনয় করেছিলেন। উপরন্তু, তিনি একজন নর্তকী ছিলেন এবং ১৯৯৩ সালে তিনি হাসলার ম্যাগাজিনে হাজির হন।
শিলীভূত বন জাতীয় উদ্যান
শিলীভূত বন জাতীয় উদ্যান (Petrified Forest National Park) হচ্ছে মার্কিন যুক্তরাষ্ট্রের অ্যারিজোনা অঙ্গরাজ্যের নাভাযো ও অ্যাপাচি কাউন্টির একটি জাতীয় উদ্যান।
ইতালির ভূগোল
thumb|300px|right|ইতালির উপগ্রহ চিত্র (২০০৩) ইতালি বুট আকৃতির একটি উপদ্বীপ। এছাড়া সিসিলি, সার্দিনিয়া ও এল্‌বে ইতালির অন্তর্গত তিনটি প্রধান দ্বীপ।
ইতালিকে মূলত মহাদেশীয় ইতালি, উপদ্বীপীয় ইতালি এবং ইতালীয় সামুদ্রিক দ্বীপসমূহ - এই তিনটি প্রধান ভৌগোলিক অঞ্চলে ভাগ করা হয়।
মহাদেশীয় ইতালি, বা ইতালির উত্তরাঞ্চলের উত্তর প্রান্তসীমায় কেন্দ্রীয় আল্পস পর্বতমালা অবস্থিত। মঁ ব্লা ইতালি ও ইউরোপের সর্বোচ্চ পর্বতশৃঙ্গ। আল্পসের দক্ষিণে রয়েছে পূর্ব-পশ্চিমে প্রবাহিত পো নদীর সমতল অববাহিকা। উপদ্বীপীয় ইতালির গোটা পূর্ব উপকূল জুড়ে মেরুদণ্ডের মত বিস্তৃত হয়ে আছে আপেনিন্নো পর্বতমালা।
নামোশংকরবাটি ডিগ্রি কলেজ
নামোশংকরবাটি ডিগ্রি কলেজ বাংলাদেশের একটি উচ্চ মাধ্যমিক শিক্ষাপ্রতিষ্ঠান। এটি রাজশাহী বিভাগের চাঁপাইনবাবগঞ্জ জেলার চাঁপাইনবাবগঞ্জ সদর উপজেলায় অবস্থিত।
অবকাঠামো
কলেজে মোট ২ টি পাকা ভবন রয়েছে। এছাড়াও গ্রন্থাগার, নামাজ ঘর সহ শিক্ষার্থীদের জন্য একটি খেলার মাঠ রয়েছে।
পাঠদান কর্মসূচি
এখানে উচ্চ মাধ্যমিক এবং পাশ কোর্স এর পাঠদান চালু আছে। এখানে কলা, বাণিজ্য এবং বিজ্ঞান বিভাগের পড়াশোনার ব্যবস্থা আছে।
১৯০৬ কোপা দেল রেই
১৯০৬ কোপা দেল রে স্পেনের ফুটবল কাপ প্রতিযোগিতা, কোপা দেল রের চতুর্থ আসর।
প্রতিযোগিতার এই আসরটি ১৯০৬ সালের ৯ই এপ্রিল তারিখে শুরু হয় এবং ১৯০৬ সালের ১১ই এপ্রিল তারিখে সমাপ্ত হয়। এটি একটি গ্রুপভিত্তিক প্রতিযোগিতা ছিল, যেখানে গ্রুপ পর্বের ম্যাচ শেষে রেক্রেতিভো দে উয়েলভা এবং আরসিডি এস্পানিওল-এর বিরুদ্ধে ২ জয়ের মাধ্যমে রিয়াল মাদ্রিদ টানা দ্বিতীয়বারের মতো শিরোপা ঘরে তুলতে সক্ষম হয়। এই প্রতিযোগিতায় তিন দলের এই প্রতিযোগিতায় তিনটি দল একে অপরের বিরুদ্ধে মুখোমুখি হয়। মাদ্রিদের সাথে অর্থনৈতিক এবং অভ্যন্তরীণ কারণে কাতালান ফুটবল প্রতিযোগিতা এই আসরে অংশগ্রহণ করেনি।
এই আসরে অংশগ্রহণকারী ক্লাব, রেক্রেতিভো দে উয়েলভার প্রায় সকল খেলোয়াড় ইংরেজ ছিল।
বদর আউলিয়ার দরগাহ
বদর আউলিয়ার দরগাহ চট্টগ্রাম শহরের সবচেয়ে প্রাচীন স্থাপনাগুলোর মধ্যে অন্যতম। এটি নগরীর বকশির হাট এলাকার বদরপাতি রোডে অবস্থিত। বদর পীরের নামানুসারে স্থাপনাটির নামকরণ করা হয়। চট্টগ্রামে ইসলাম প্রচারক প্রথম সুফি সাধক হিসাবে বদর শাহই পরিচিত। চট্টগ্রামে তিনি বিভিন্ন নামে পরিচিত যেমন- বদর আলম, বদর মোকাম, বদর পীর, বদর শাহ, বদর আউলিয়া প্রভৃতি। তার আগমন নিয়ে বিভিন্ন জনশ্রুতি প্রচলিত আছে। বদর পীরের চাটির কথা চট্টগ্রামে আজো কিংবদন্তি; কেউ কেউ মনে করেন, বদর শাহের চাটি থেকে চাটিগ্রাম হয়ে চট্টগ্রাম নামের উৎপত্তি। চট্টগ্রাম মুসলমানদের রাজ্যভূক্ত হওয়ার আগে অর্থাৎ ফখরুদ্দিন মোবারক শাহ চট্টগ্রাম জয় করার আগেই ইসলাম প্রচারের জন্য সুদূর আরব থেকে হযরত বদর শাহ এখানে আসেন। বলা হয়, পাথরের বুকে চেপে সাগর পাড়ি দিয়ে চট্টগ্রামে পৌঁছেন তিনি। চট্টগ্রামের মানববর্জিত পরিবেশে তিনি দৈত্যদানবের কাছ থেকে এবাদত করার জন্য এক চাটি পরিমাণ জায়গা চেয়ে নেন। চাটির আলো ও আজানের ধ্বনির বিস্তারে দৈত্য-দানবরা পালিয়ে যায়। এ ঐতিহ্যবাহী চাটি হতে চট্টগ্রামের নামকরণ বলে ব্যাপক জনশ্রতি আছে । আউলিয়া বদর শাহই প্রথম চট্টগ্রামে চেরাগ জেলে গোড়াপত্তন করেন এ শহরের । আর এই ঐতিহাসিক স্মৃতি বহন করছে মোমিন রোডস্থ 'চেরাগী পাহাড়'। অনেকে মনে করেন, ১৪৪০ সালে মৃত্যুমুখে পতিত হওয়া বিহারের ছোট দরগাহে শায়িত পীর বদর উদ্দীন বদর-ই-আলম আর বন্দরনগরীর বদরপাতি পীর একই ব্যক্তি। কিন্তু অনেকেই এর সাথে দ্বিমত পোষণ করেন। । বদরশাহ মানুষের গানের মধ্য দিয়েও বেঁচে আছেন, তার প্রমাণ- মাঝিদের বিখ্যাত উদ্দীপনামূলক গান-"বদর বদর বদর বদর হেঁইয়ো--বদর বদর বদর বদর হেঁইয়ো"। চট্টগ্রামে পীর বদরের আস্তানা প্রায় সাড়ে ছয়শো বছরের স্মৃতি বহন করছে। পীর বদরের সমাধি ভবনটি সুলতানি আমলে তৈরী করা হয়েছে বলে ধারণা করা হয়।
সিয়োন
সিয়োন (צִיּוֹן / 𐤑𐤉𐤅𐤍 Ṣîyōn, LXX Σιών; صهيون) বা জায়োন হলো হিব্রু বাইবেলে উল্লিখিত একটি স্থানের নাম যা যিরূশালেম  ও সমগ্র ইস্রায়েল দেশের সমার্থক হিসাবে ব্যবহৃত হয়।
সারওয়ার
সারওয়ার (Sarwar) ভারতের রাজস্থান রাজ্যের আজমির জেলার একটি শহর ও পৌরসভা এলাকা।
সিয়োন
ব্যুৎপত্তি
সিয়োন (ṣiyôn) শব্দের ব্যুৎপত্তি অনিশ্চিত।
সারওয়ার
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩৭ মিটার (১১০৫ ফুট)।
সিয়োন
ব্যুৎপত্তি
পুরাতন নিয়মের শমূয়েলের পুস্তকে (২ শমূয়েল ৫:৭) দায়ূদ কর্তৃক জয় করা একটি যিবূষীয় দুর্গের নাম হিসাবে উল্লেখিত এই শব্দটির উৎস ইস্রায়েলীয়দের পূর্ববর্তী বলে মনে হয়। সেমেটিক হলে এটি ইব্রীয় শব্দমূল সিয়্যন ṣiyyôn (“প্রাসাদ”) বা ইব্রীয় সিয়্যা צִיָּה ṣiyya (“শুষ্ক ভূমি” বা “মরুভূমি”, যিরমিয় ৫১:৪৩) থেকে উদ্ভূত হতে পারে। হুরীয় শব্দ সেয়া šeya (“নদী” বা “স্রোত”)-এর সাথে একটি অসেমিটিক সম্পর্কের এবং একটি হিত্তীয় উৎসেরও পরামর্শ দেওয়া হয়েছে।
শব্দটির ৎসিয়োন ציון (Tzion, তিবিরীয় উচ্চারণরীতি: Ṣiyyôn) রূপটি তানাখে ১০৮ বার এবং পদাশ্রিত নির্দেশক-সহ হাৎসিয়োন (HaTzion) রূপে একবার আবির্ভূত হয়।
ৎসাদ সাধারণত ইংরেজি বাইবেল অনুবাদে z হিসাবে লিপ্যন্তরিত হয়, তাই বানান Tzion-এর পরিবর্তে Zion হয়। এই প্রচলটি স্পষ্টতই জার্মান লিখনবিধি থেকে উদ্ভূত, যেখানে z সবসময় রূপে উচ্চারিত হয়।
সারওয়ার
জনসংখ্যার উপাত্ত
এখানে সাক্ষরতার হার ৪৭%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৩২%। সারা ভারতের সাক্ষরতার হার ৫৯.৫%, তার চাইতে সারওয়ার এর সাক্ষরতার হার কম।
এই শহরের জনসংখ্যার ১৯% হল ৬ বছর বা তার কম বয়সী।
এস্তোনিয়ার ভূগোল
thumb|right|300px|এস্তোনিয়ার উপগ্রহ চিত্র এস্তোনিয়া মূলত একটি নিম্ন সমতলভূমি। বাল্টিক সাগরে এর তটরেখার দৈর্ঘ্য ১৩৯৩ কিলোমিটার এবং এই উপকূলে প্রায় ১৫২০টি ছোট ছোট দ্বীপ আছে। এদের মধ্যে সারেমা ও হিলুমা দ্বীপ দুইটি এস্তোনীয়দের পছন্দের অবকাশকেন্দ্র। দক্ষিণ-পূর্বের পাহাড়ি এলাকার ৩১৮ মিটার উচ্চতাবিশিষ্ট সুর মুনামাগি দেশের সর্বোচ্চ বিন্দু। দেশটির প্রায় ১৮০০০ বর্গকিলোমিটার এলাকা বনভূমি। বাকী অংশ কৃষিকাজ, পশু চরানোর কাজে ব্যবহৃত। দেশটিতে প্রায় ১৪০০ প্রাকৃতিক ও কৃত্রিম হ্রদ আছে। এদের মধ্যে বৃহত্তম হল পেইপসি হ্রদ, যা এস্তোনিয়া ও রাশিয়ার সীমান্তে অবস্থিত। দেশটির বহু নদীর মধ্যে নার্ভা ও এমায়োগি সবচেয়ে গুরুত্বপূর্ণ।
১৯৯৮ আইসিসি নক-আউট ট্রফি ফাইনাল
চূড়ান্ত খেলায় দক্ষিণ আফ্রিকা ১৮ বল বাকী রেখে ৪ উইকেটের ব্যবধানে ওয়েস্ট ইন্ডিজকে পরাভূত করে চ্যাম্পিয়ন হয়।
পরবর্তী ঘটনা
দক্ষিণ আফ্রিকান দল চ্যাম্পিয়ন হওয়ার জন্য ১০০,০০০ ডলার এবং একটি ট্রফি পেয়েছে। বাংলাদেশের প্রধানমন্ত্রী শেখ হাসিনা ট্রফি ও নগদ পুরস্কার তুলে দেন। ক্রোনিয়ে বলেছেন: "এই কঠিন টুর্নামেন্ট জিততে পেরে ভালো লাগছে। এই নক-আউট ফরম্যাটে দ্বিতীয়বার কোনো সুযোগ ছিল না, তাই আমি মনে করি আমরা তিনটি ভালো ম্যাচ খেলে ভালো করেছি। আমরা জানতাম যে আমরা সেখানে শীর্ষে ছিলাম, কিন্তু এটা নতুন করে হয়েছে।" আগামী বছরের বিশ্বকাপের জন্য আমাদের আত্মবিশ্বাস।" ওয়েস্ট ইন্ডিয়ান দল রানার্স আপ হওয়ার জন্য ৬০,০০০ ডলার পেয়েছে। লারা বলেছেন: "অনেকেই আশা করেনি যে আমরা ফাইনালে পৌঁছব কিন্তু আমরা দেখিয়েছি যে আমরা এর জন্য যথেষ্ট ভালো ছিলাম। আমি খুশি ছেলেরা শেষ অবধি লড়াই করেছে, এটি একটি খুব ঘনিষ্ঠ খেলা ছিল। এটি আপনার সুযোগ নেওয়ার জন্য এবং দক্ষিণ আফ্রিকানরা গ্রহণ করেছিল। তারা ভালো এবং জয়ের যোগ্য।"
মুহাম্মদ আব্দুল হাফিজ
মুহাম্মদ আবদুল হাফিজ বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
জীবনের প্রথমার্ধ
হাফিজ ১৯৬৭ সালের ১ জুন জন্মগ্রহণ করেন। তিনি ঢাকা বিশ্ববিদ্যালয় থেকে স্নাতক ও স্নাতকোত্তর সম্পন্ন করেন।
কর্মজীবন
হাফিজ ১৯৮২ সালে ঢাকা জেলা আদালতে যোগদান করেন।
হাফিজ ২৭ এপ্রিল ২০০৪-এ অতিরিক্ত বিচারক হিসেবে হাইকোর্ট বিভাগে নিযুক্ত হন।
৮ জুন ২০১১, হাফিজ এবং বিচারপতি শেখ রেজোয়ান আলী সেদিন দুটি পৃথক শুনানিতে বাংলাদেশ জাতীয়তাবাদী দলের রাজনীতিবিদ আবদুস সালাম পিন্টু এবং নাসিরউদ্দিন আহমেদ পিন্টুকে জামিন দেন।
২৮ আগস্ট ২০১৮-এ, হাফিজ এবং বিচারপতি ভীষ্মদেব চক্রবর্তী বাংলাদেশ জাতীয়তাবাদী দলের রাজনীতিবিদ আমীর খসরু মাহমুদ চৌধুরীকে জামিন দেন। একই দিন তারা বাংলাদেশ সরকারের কাছে সিলেটের মেয়র আরিফুল হক চৌধুরীর পাসপোর্ট তার কাছে ফেরত দিতে বলেন। ৪ অক্টোবর, হাফিজ ও বিচারপতি কাশেফা হোসেন বাংলাদেশ জাতীয়তাবাদী দলের ১১ জন রাজনীতিবিদ আবদুল মঈন খান, আমানুল্লাহ আমান, গয়েশ্বর চন্দ্র রায়, মির্জা ফখরুল ইসলাম আলমগীর, মির্জা আব্বাস, নজরুল ইসলাম খান এবং রুহুল কুদ্দুস তালুকদার দুলুকে জামিন দেন।. ২২ অক্টোবর হাফিজ ও বিচারপতি মহি উদ্দিন শামীম পৃথক দুটি মানহানির মামলায় ব্যারিস্টার মইনুল হোসেনকে জামিন দেন।
২১ জানুয়ারী ২০১৯, হাফিজ ও বিচারপতি মহি উদ্দিন শামীম বটিয়াঘাটা উপজেলার উপজেলা নির্বাহী অফিসার দেবাশীষ চৌধুরীর দায়ের করা ডিজিটাল নিরাপত্তা আইনের একটি মামলায় অভিযুক্ত দুই সাংবাদিককে জামিন দেন। হাফিজ এবং বিচারপতি কাশেফা হোসেন ১৮ জুন ২০১৯ সালে সাবেক প্রধানমন্ত্রী খালেদা জিয়াকে জামিন দেন। ২৬ নভেম্বর ২০১৯ তারিখে, হাফিজ ও বিচারপতি কাজী মোঃ ইজারুল হক আকন্দো বাংলাদেশ জননেত্রী পরিষদের করা মানহানির মামলায় সাবেক প্রধানমন্ত্রী খালেদা জিয়ার জামিন এক বছর বাড়িয়ে দেন।
হাফিজ এবং বিচারপতি মুহাম্মদ মাহবুব উল ইসলাম ১১ অক্টোবর ২০২০ তারিখে বাংলাদেশের প্রথম রাষ্ট্রপতি শেখ মুজিবুর রহমান এবং ভারতের প্রধানমন্ত্রী নরেন্দ্র মোদি সম্পর্কে আপত্তিকর স্ট্যাটাস পোস্ট করার জন্য ডিজিটাল নিরাপত্তা আইনের একটি মামলায় একজন অভিযুক্তকে জামিন দেন।